একরত্তি মেয়েকে রেখে কোন কাজে বিদেশ পাড়ি দিলেন দীপিকা?

ওয়েব ডেস্ক: বলিউডের ‘গ্ল্যামার কুইন’ দীপিকা পাড়ুকোন (Deepika Padukone)। মাঝে মধ্যেই সোশ্যাল মিডিয়ায় (Social Media) ‘বোল্ড লুকে’ ধরা দেন অভিনেত্রী। অনুরাগীদের মনে ঝড় তুলতে দীপিকার হাসিই যথেষ্ট। এবার সুদূর বিদেশ থেকে একগুচ্ছ ছবি শেয়ার করেছেন দুয়ার ‘হট মম’। একরত্তি মেয়েকে রেখে লুই ভুইতোঁ-র একটি অনুষ্ঠানে যোগ দিতে বিদেশে পৌঁছে গিয়েছেন অভিনেত্রী। সেই অনুষ্ঠানে দীপিকার লুক দেখে চোখের পলক পড়ছে না নেটপাড়ার। কেমন লাগছে অভিনেত্রীকে?

মা হওয়ার পর মেয়ের যত্নে মন দিলেও এবার মেয়েকে রেখেই বিদেশ পাড়ি দিয়েছেন দীপিকা। দু’দিন আগে পাপারাজ্জিদের ক্যামেরায় ধরা পড়েছিল দীপিকার এয়ারপোর্ট লুক। হাতে লুই ভুইতোঁ এর ব্যাগ, লাল সোয়েটার ও ডেনিমে স্মার্ট লাগছিল নায়িকাকে। মুম্বই বিমানবন্দর থেকে সোজা বিদেশ পাড়ি দিয়েছেন অভিনেত্রী। না। কোনও ছবির শুটিং নয়। লুই ভুইতোঁ-র একটি অনুষ্ঠানে যোগ দিতে বিদেশে পৌঁছে গিয়েছেন অভিনেত্রী। আর সেই অনুষ্ঠান থেকেই নিজের একগুচ্ছ ছবি সোশ্যাল মিডিয়ায় শেয়ার করেছেন অভিনেত্রী।

আরও পড়ুন: চালবাজ’-এর রিমেকে নায়িকা হচ্ছেন জাহ্নবী?

ছবিতে বাদামি ওভার সাইজড শার্ট আর হাই হিলে ক্লাসি লাগছে নায়িকাকে। নায়িকার কাঁধে লুই ভুইতোঁ-র একটি লাক্সারি ব্যাগ। স্মকি আই, হালকা মেকআপ আর টপনটে নানান পোজ দিয়ে অনুরাগীদের মনে ঝড় তুলেছেন নায়িকা। ক্যাপশনে লিখেছেন, “সকল বিজয়ীদের অভিনন্দন! তোমাদের ম্যাজিক দেখার জন্য বিশ্বের জন্য এটি একটি দুর্দান্ত দিন!” ক্যাপশনে দেখেই বোঝা যাচ্ছে অনুষ্ঠানের জন্য ঠিক কতটা উচ্ছসিত নায়িকা!

View this post on Instagram

A post shared by दीपिका पादुकोण (@deepikapadukone)

দেখুন অন্য খবর